“EK WAS so vas aan die slaap dat ek nie eens ’n brandreuk of die gille van die huilende kinders kon hoor nie.
Volgens Adams was die kinders se ouers – haar seun Cameron (30) en sy meisie, Tasneema Brandt (27) – weg uit die wendy om ’n foon te gaan haal toe die brand ontstaan het.
Adams verduidelik: “Ek wou weet hoekom hulle so laat vir ’n foon wou loop en hoekom hulle nie in die oggend kon gaan nie.
“Ek het hulle gesê ek is moeg, want ek kyk elke keer na die kinders. Net dié aand het ek besluit ek gaan slaap en het hulle gevra om by die huis te bly.
“Ons het toe later uitgevind hulle het ’n vuur gemaak en die kole in die wendy gesit om hitte in die houthuis te kry.”
Moedeloos sê die ouma: “Ek weet nie hoekom nie. Daar ís dan krag in die wendy.” Adams sê sy het eers van die brand bewus geraak toe haar man haar wakker maak.
“Cameron het geskree en gehuil en toe ons weer kyk, was Tasneema net missing. Ek vermoed sy het weggehardloop.
“Soos hulle die plek afgebreek het, dink ek hulle was nie eens bewus van die kinders in die wendy nie. Nadat ons geskreeu het, het hulle mooi gewerk.”
Kapt. FC van Wyk, ’n polisiewoordvoerder, het die voorval bevestig. Hy sê ’n 30-jarige man is vir kinderverwaarlosing gearresteer. Die man verskyn vandag in die Mitchells Plain-landdroshof.
DAAR was gister ’n bietjie hartseer nuus vir die triomfantelike Springboksewes-rugbyspan toe hy op Kaapstad-lughawe deur ondersteuners terugverwelkom is.
Die 30-jarige spelskepper van Port Elizabeth het luidens betroubare bronne sy dyspier geskeur. Afrika sal nou eers teen volgende seisoen se Wêreldreeks weer vir die Blitsbokke beskikbaar wees.
“Ons gaan môre (vandag) ’n vergadering met die mediese span hê, maar ek dink Cecil sal dit nie maak nie.
Powell, wat – saam met sy span se sukses as Wêreldreekswenners – as die seisoen se beste afrigter aangewys is, sê daar sal nou in alle erns begin beplan word vir die Wêreldbeker-toernooi.